title: 2011/502/EU: Komission päätös, annettu 10 päivänä elokuuta 2011 , ihmiskauppaa käsittelevän asiantuntijaryhmän perustamisesta ja päätöksen 2007/675/EY kumoamisesta

text:
               12.8.2011

               FI

               Euroopan unionin virallinen lehti

               L 207/14

         KOMISSION PÄÄTÖS,
   annettu 10 päivänä elokuuta 2011,
   ihmiskauppaa käsittelevän asiantuntijaryhmän perustamisesta ja päätöksen 2007/675/EY kumoamisesta
   (2011/502/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Perussopimuksen 67 artiklan 3 kohdan mukaisesti Euroopan unionin tehtävänä on varmistaa korkea turvallisuustaso vapauden, turvallisuuden ja oikeuden alueella. Tavoitteeseen päästään estämällä ja torjumalla järjestäytynyttä ja muuta rikollisuutta, myös ihmiskauppaa ja lapsiin kohdistuvia rikoksia.

               (2)

               Euroopan unionin perusoikeuskirjan 5 artiklan 3 kohdan mukaan ihmiskauppa on kielletty.

               (3)

               Ihmiskaupan ehkäisemisestä ja torjumisesta sekä ihmiskaupan uhrien suojelemisesta ja neuvoston puitepäätöksen 2002/629/YOS korvaamisesta 5 päivänä huhtikuuta 2011 annetun Euroopan parlamentin ja neuvoston direktiivin 2011/36/EU (1) määritelmän mukaisesti ihmiskauppa on vakava, perustavanlaatuisiin ihmisoikeuksiin ja ihmisarvoon kohdistuva rikos, joka edellyttää monialaista lähestymistapaa, jossa puututaan koko ihmiskauppaketjun toimintaan lähtö-, kauttakulku- ja kohdemaissa.

               (4)

               Komissio päätti 25 päivänä maaliskuuta 2003 tehdyllä päätöksellä 2003/209/EY (2) perustaa neuvoa-antavan asiantuntijaryhmän käsittelemään ihmiskauppaan liittyviä kysymyksiä. Komissio kumosi päätöksellä 2007/675/EY (3) kyseisen, 25 päivänä maaliskuuta 2003 tehdyn päätöksen ja perusti uuden neuvoa-antavan asiantuntijaryhmän, joka on osallistunut aktiivisesti ihmiskaupan ehkäisemiseen ja torjumiseen ja auttanut komissiota keräämään lausuntoja ihmiskauppaan liittyvistä aloitteista. Päätös 2007/675/EY on nyt kumottava ja korvattava, koska sen kolmevuotinen voimassaoloaika on päättynyt.

               (5)

               Koska molemmat asiantuntijaryhmät ovat tehneet vuodesta 2003 arvokasta työtä, jonka ansiosta komissio on voinut edelleen kehittää alan toimintapolitiikkaansa, ja koska ihmiskaupan torjuntapolitiikan maailmanlaajuinen merkitys kasvaa jatkuvasti, asiantuntijaryhmää tarvitaan yhä.

               (6)

               Uuden asiantuntijaryhmän olisi jatkettava neuvojen antamista komissiolle viimeaikainen kehitys EU:ssa huomioon ottaen. Viimeaikaista kehitystä edustavat muun muassa direktiivi 2011/36/EU, EU:n ihmiskaupan torjunnan koordinaattorin nimittäminen sekä 30 päivänä marraskuuta 2009 annettu toiminta-asiakirja EU:n ulkoisen ulottuvuuden lujittamisesta ihmiskaupan vastaisen toiminnan alalla.

               (7)

               Ryhmässä olisi oltava 15 jäsentä, joilla on yhdessä laaja-alainen asiantuntemus kaikista ihmiskaupan torjuntapolitiikan osa-alueista ja joiden olisi edustettava eri institutionaalisia tahoja ja maantieteellisiä alueita.

               (8)

               Olisi vahvistettava säännöt, joiden mukaisesti ryhmän jäsenet saavat antaa tietoja.

               (9)

               Ryhmän jäseniä koskevien henkilötietojen käsittelyssä olisi noudatettava yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18 päivänä joulukuuta 2000 annettua Euroopan parlamentin ja neuvoston asetusta (EY) N:o 45/2001 (4).

               (10)

               Jäsenten toimikauden olisi oltava nelivuotinen ja uusittavissa.

               (11)

               On syytä vahvistaa tämän päätöksen soveltamisaika. Komissio harkitsee hyvissä ajoin, onko voimassaolon jatkaminen aiheellista.

               (12)

               Päätös 2007/675/EY olisi kumottava,

         ON PÄÄTTÄNYT SEURAAVAA:
   1 artikla
   Kohde
   Perustetaan ihmiskauppaa käsittelevä asiantuntijaryhmä, jäljempänä ’ryhmä’.
   2 artikla
   Tehtävät
   Ryhmän tehtävänä (5) on

               a)

               neuvoa komissiota ihmiskauppaan ja sen uhrien suojeluun liittyvissä asioissa antamalla tarvittaessa ja komission kanssa sovitulla tavalla kirjallisia lausuntoja sekä huolehtimalla asiassa sovellettavan lähestymistavan johdonmukaisuudesta;

               b)

               auttaa komissiota arvioimaan ihmiskauppaa koskevan politiikan kehitystä kansallisella, eurooppalaisella ja kansainvälisellä tasolla;

               c)

               auttaa komissiota sellaisten toimenpiteiden ja toimien määrittelyssä, joiden avulla ihmiskauppaa voidaan torjua kansallisella, eurooppalaisella ja kansainvälisellä tasolla;

               d)

               toimia foorumina, jolla keskustellaan ihmiskauppaan liittyvistä asioista ja vaihdetaan kokemuksia.

         3 artikla
   Kuuleminen
   Komissio voi kuulla ryhmää kaikissa ihmiskauppaan liittyvissä kysymyksissä.
   4 artikla
   Jäsenten nimittäminen
   1.   Ryhmässä on 15 jäsentä.
   2.   Ryhmän jäsenillä on oltava asiantuntemusta ja kokemusta ihmiskaupan ehkäisemisestä ja torjunnasta ja sen uhrien suojelusta.
   3.   Ryhmän jäseniä nimitettäessä on otettava huomioon ihmiskaupan eri muotojen edellyttämän asiantuntemuksen tarve sekä useat muut näkökohdat, jotka liittyvät esimerkiksi työntekoon, terveydenhoitoon, lainvalvontaan, maahanmuuttoon, uhrien tukemiseen, kehitysyhteistyöhön, sukupuolikysymyksiin, lapsiin, perusoikeuksiin ja koulutukseen.
   4.   Ryhmän jäsenten on oltava jonkin Euroopan unionin jäsenvaltion kansalaisia tai, kun se on tarkoituksenmukaista, unionin ehdokasmaan tai mahdollisen ehdokasmaan taikka Euroopan talousalueeseen kuuluvan maan kansalaisia.
   5.   Sisäasioiden pääosaston pääjohtaja nimittää jäsenet hakumenettelyyn osallistuneiden joukosta (ks. tämän päätöksen liite).
   6.   Hakijat, joiden on hakumenettelyssä katsottu soveltuvan ryhmän jäseniksi mutta joita ei ole nimitetty, olisi heidän suostumuksellaan kirjattava varallaololuetteloon. Komissio voi tarvittaessa käyttää luetteloa uusia jäseniä nimittäessään.
   7.   Jäsenet nimitetään tehtäväänsä yksityishenkilöinä neljäksi vuodeksi. Heidän on hoidettava tehtävää, kunnes heidän tilalleen nimitetään uusi jäsen tai heidän toimikautensa päättyy. Sama henkilö voidaan nimittää uudelleen.
   8.   Sellaisten jäsenten tilalle, jotka eivät enää pysty osallistumaan täysipainoisesti ryhmän työskentelyyn, jotka eroavat tehtävästään tai jotka eivät täytä tässä artiklassa tai perussopimuksen 339 artiklassa vahvistettuja edellytyksiä, voidaan nimittää uusi jäsen meneillään olevan toimikauden loppuun.
   9.   Jäsenten on toimittava riippumattomasti ja yleisen edun mukaisesti.
   10.   Ryhmän jäsenten nimet julkaistaan komission asiantuntijaryhmiä ja muita vastaavanlaisia elimiä koskevassa rekisterissä (6) ja sisäasioiden pääosaston verkkosivustolla.
   11.   Henkilötietoja kerättäessä, käsiteltäessä ja julkaistaessa noudatetaan asetusta (EY) N:o 45/2001.
   5 artikla
   Toiminta
   1.   Ryhmän puheenjohtajana toimii EU:n ihmiskaupan torjunnan koordinaattori.
   2.   Ryhmä voi komission suostumuksella perustaa alaryhmiä tarkastelemaan tiettyjä kysymyksiä ryhmän määrittelemän toimeksiannon mukaisesti. Alaryhmät hajotetaan heti, kun ne ovat suorittaneet toimeksiantonsa.
   3.   Puheenjohtaja voi kutsua käsiteltävänä olevaa asiaa hyvin tuntevia, ryhmän ulkopuolisia asiantuntijoita osallistumaan tilapäisesti ryhmän tai alaryhmän työskentelyyn.
   4.   Puheenjohtaja voi kutsua jäsenvaltioiden, ehdokasmaiden, mahdollisten ehdokasmaiden tai kolmansien maiden taikka kansainvälisten, hallitustenvälisten tai valtiosta riippumattomien järjestöjen virallisia edustajia ryhmän kokouksiin joko kutsuttuina asiantuntijoina tai tarkkailijoina.
   5.   Komissio ja ryhmän jäsenet tapaavat viimeistään kahden kuukauden kuluttua ryhmän toimikauden alkamisesta ja kahden kuukauden kuluttua toimikauden puolivälistä vaihtaakseen näkemyksiä ryhmän toiminnan painopisteistä.
   6.   Toiminnan painopisteissä on otettava huomioon se, että ihmiskaupan torjuntapolitiikan on oltava kaikilta osin koordinoitua, monialaista ja johdonmukaista.
   7.   Ryhmän jäsenten sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom (7) liitteessä. Komissio voi toteuttaa aiheellisia toimenpiteitä, jos kyseiset henkilöt eivät noudata näitä velvollisuuksia.
   8.   Ryhmien ja alaryhmien kokoukset pidetään komission toimitiloissa. Komissio huolehtii sihteeripalveluista.
   9.   Ryhmä esittää lausuntonsa ja selvityksensä komissiolle. Komissio voi asettaa määräajan, johon mennessä lausunto tai selvitys on toimitettava.
   10.   Ryhmä ei äänestä käsitellessään asioita. Kun ryhmä antaa lausunnon tai selvityksen yksimielisesti, se laatii yhteiset päätelmät, jotka liitetään pöytäkirjaan. Jos ryhmä ei pääse lausunnosta tai selvityksestä yksimielisyyteen, se antaa eriävät mielipiteet tiedoksi komissiolle.
   11.   Komissio voi julkaista ryhmän laatimia tiivistelmiä, päätelmiä, päätelmien osia tai valmisteluasiakirjoja asiakirjan alkukielellä.
   12.   Komissio julkaisee olennaisia tietoja ryhmän toiminnasta joko rekisterissä tai sisäasioiden pääosaston verkkosivustolla, jolle rekisteristä on linkki.
   6 artikla
   Kokouskulut
   1.   Ryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa ryhmän toimintaan osallistuvien matka- ja oleskelukustannukset voimassa olevien komission säännösten mukaisesti.
   3.   Mainitut kulut korvataan vuosittaisessa määrärahojen kohdentamista koskevassa menettelyssä myönnettyjen käytettävissä olevien määrärahojen rajoissa.
   7 artikla
   Kumoaminen
   Kumotaan päätös 2007/675/EY.
   8 artikla
   Voimaantulo ja soveltaminen
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä, ja sitä sovelletaan viiden vuoden ajan.

      Tehty Brysselissä 10 päivänä elokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 101, 15.4.2011, s. 1.

      (2)  EUVL L 79, 26.3.2003, s. 25.

      (3)  Komission päätös 2007/675/EY, tehty 17 päivänä lokakuuta 2007, ihmiskauppaa käsittelevän asiantuntijaryhmän perustamisesta (EUVL L 277, 20.10.2007, s. 29).

      (4)  EYVL L 8, 12.1.2001, s. 1.

      (5)  Tehtäviä voidaan tarvittaessa mukauttaa.

      (6)  Jäsenet, jotka eivät halua nimeään julkaistavan, voivat pyytää poikkeusta tästä säännöstä. Asiantuntijaryhmän jäsenen nimen julkaisematta jättämistä koskeva pyyntö on katsottava perustelluksi silloin, kun julkaiseminen voisi vaarantaa jäsenen turvallisuuden tai koskemattomuuden tai perusteetta loukata hänen yksityisyyttään.

      (7)  Komission päätös 2001/844/EY, EHTY, EURATOM, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).

      LIITE

         Hakumenettely asiantuntijoiden nimittämiseksi yksityishenkilöinä ihmiskauppaa käsittelevään asiantuntijatyöryhmään

      Komissio on perustanut päätöksellä 2011/502/EU (1) ihmiskauppaa käsittelevän asiantuntijaryhmän. EU:n ihmiskaupan torjunnan koordinaattori toimii ryhmän puheenjohtajana ja voi kuulla ryhmää missä tahansa ihmiskauppaan liittyvässä kysymyksessä.
      Asiantuntijaryhmän tehtävänä on

                  a)

                  neuvoa komissiota ihmiskauppaan liittyvissä asioissa antamalla tarvittaessa ja komission kanssa sovitulla tavalla kirjallisia lausuntoja sekä huolehtimalla asiassa sovellettavan lähestymistavan johdonmukaisuudesta;

                  b)

                  auttaa komissiota arvioimaan ihmiskauppaa koskevan politiikan kehitystä kansallisella, eurooppalaisella ja kansainvälisellä tasolla;

                  c)

                  auttaa komissiota sellaisten toimenpiteiden ja toimien määrittelyssä, joiden avulla ihmiskauppaa voidaan torjua kansallisella, eurooppalaisella ja kansainvälisellä tasolla;

                  d)

                  toimia foorumina, jolla keskustellaan ihmiskauppaan liittyvistä asioista ja vaihdetaan kokemuksia.

            Komissio pyytää hakemuksia voidakseen valita asiantuntijaryhmän jäsenet.
      Asiantuntijaryhmä muodostuu 15 jäsenestä, jotka nimetään yksityishenkilöinä edellä mainitun päätöksen 4 artiklan mukaisesti.
      Komissio valitsee jäsenet yksityishenkilöinä nelivuotiskaudeksi, joka voidaan uusia. Lausuntoja komissiolle laatiessaan jäsenet eivät saa ottaa ohjeita miltään ulkopuoliselta taholta, ja heidän on noudatettava asiantuntijaryhmän perustamisesta annetun komission päätöksen 5 artiklassa mainittuja luottamuksellisuutta koskevia ehtoja. Heidän on sitouduttava toimimaan riippumattomasti ja julkisen edun mukaisesti. Hakemuksia arvioidessaan komissio ottaa huomioon seuraavat kriteerit:

                  a)

                  todistuksin osoitettu pätevyys sekä vahvaa ammatillista näyttöä ja kokemusta (vähintään viisi vuotta), myös Euroopan tasolla ja/tai kansainvälisesti, ihmiskaupan ehkäisemisestä ja torjumisesta, sen uhrien suojelemisesta ja/tai niihin liittyviltä aloilta;

                  b)

                  ihmiskauppaa koskevan EU:n säännöstön hyvä tuntemus;

                  c)

                  näyttöä kyvystä työskennellä englannin kielellä;

                  d)

                  asiantuntijaryhmän tasapainoinen kokoonpano hakijoiden taustan, sukupuolijakauman (2) ja maantieteellisen edustavuuden suhteen;

                  e)

                  asiantuntemuksen kattavuus: ihmiskaupan eri muodot, kuten työvoiman riisto ja seksuaalinen hyväksikäyttö sekä ihmiskauppaan liittyvät eri näkökohdat, kuten ehkäisy- ja syytetoimet, uhrien auttaminen, lainvalvonta, työnteko, maahanmuutto, terveydenhoito, sosiaalipalvelut, lapsen oikeudet, koulutus, perusoikeudet, sosiaaliset oikeudet ja sukupuolten tasa-arvo;

                  f)

                  komission päätöksellä 2007/675/EY (3) perustetun asiantuntijaryhmän työn jatkuvuus;

                  g)

                  ryhmän jäsenten on oltava jonkin Euroopan unionin jäsenvaltion kansalaisia tai, kun se on tarkoituksenmukaista, unionin ehdokasmaan tai mahdollisen ehdokasmaan taikka Euroopan talousalueeseen kuuluvan maan kansalaisia.

            Näitä seikkoja arvioidaan ansioluettelon ja hakemuslomakkeen perusteella.
      Hakemuksen voi tehdä ainoastaan täyttämällä mallin mukaisen hakulomakkeen (Lisäys) ja ansioluettelon (4). Hakijoita pyydetään mainitsemaan hakemuksessaan selvästi, millä ihmiskauppaan liittyvällä osa-alueella heillä on erityistä asiantuntemusta.
      Asianmukaisesti allekirjoitetut hakemukset on lähetettävä viimeistään […] joko sähköpostitse tai kirjeenä seuraavaan osoitteeseen:

                  European Commission

                  Directorate-General Home Affairs

                  Unit A2 Secretariat

                  LX 46 3/131

                  1049 BRUSSELS

                  Belgium

                  HOME-ANTITRAFFICKING@ec.europa.eu

            Sähköpostitse lähetettyjen hakemusten lähetyspäiväksi katsotaan päivä, jona sähköposti on lähetetty, ja kirjeenä lähetettyjen hakemusten lähetyspäiväksi katsotaan postileiman päivä.
      Komissio korvaa asiantuntijaryhmän toimintaan liittyvät matka- ja oleskelukulut voimassa olevien komission säännösten mukaisesti ja käytettävissä olevien budjettimäärärahojen puitteissa. Jäsenet eivät saa tehtävistään palkkaa.
      Ryhmän jäsenten nimet julkaistaan komission asiantuntijaryhmiä ja muita vastaavanlaisia elimiä koskevassa rekisterissä (5) ja sisäasioiden pääosaston verkkosivustolla.
      Jäsenten nimien keräämisessä, käsittelemisessä ja julkaisemisessa noudatetaan Euroopan parlamentin ja neuvoston asetusta (EY) N:o 45/2001 (6).
      Lisätietoja antaa Joanna Beczala puhelimitse (+32-2-296 96 39) ja sähköpostitse (joanna.beczala@ec.europa.eu).
      Hakumenettelyn tulokset julkaistaan sisäasioiden pääosaston verkkosivustolla ja mikäli aiheellista, Euroopan unionin virallisessa lehdessä.

         (1)  Komission päätös, 2011/502/EU, annettu 10 päivänä elokuuta 2011, ihmiskauppaa käsittelevän asiantuntijaryhmän perustamisesta ja päätöksen 2007/675/EY kumoamisesta (ks. tämän EUVL:n s. 14).

         (2)  Komission päätös 2000/407/EY, tehty 19 päivänä kesäkuuta 2000, naisten ja miesten tasapuolisesta osallistumisesta komission perustamien komiteoiden ja asiantuntijaryhmien toimintaan (EYVL L 154, 27.6.2000, s. 34).

         (3)  Komission päätös 2007/675/EY, tehty 17 päivänä lokakuuta 2007, ihmiskauppaa käsittelevän asiantuntijaryhmän perustamisesta (EUVL L 277, 20.10.2007, s. 29).

         (4)  Ansioluettelon on oltava eurooppalaisessa muodossa, ks. www.cedefop.eu.int/transparency/cv.asp

         (5)  Jäsenet, jotka eivät halua nimeään julkaistavan, voivat pyytää poikkeusta tästä säännöstä. Asiantuntijaryhmän jäsenen nimen julkaisematta jättämistä koskeva pyyntö on katsottava perustelluksi silloin, kun julkaiseminen voisi vaarantaa jäsenen turvallisuuden tai koskemattomuuden tai perusteetta loukata hänen yksityisyyttään.

         (6)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

         Lisäys


title: 2006/455/EY,Euratom: Neuvoston ja komission päätös, tehty  21 päivänä helmikuuta 2005 , pöytäkirjan tekemisestä Euroopan yhteisöjen ja niiden jäsenvaltioiden sekä Georgian kumppanuuden perustamisesta tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi

text:
               6.7.2006

               FI

               Euroopan unionin virallinen lehti

               L 185/14

      NEUVOSTON JA KOMISSION PÄÄTÖS,

   tehty 21 päivänä helmikuuta 2005,
   pöytäkirjan tekemisestä Euroopan yhteisöjen ja niiden jäsenvaltioiden sekä Georgian kumppanuuden perustamisesta tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi
   (2006/455/EY, Euratom)
   EUROOPAN UNIONIN NEUVOSTO ja
   EUROOPAN YHTEISÖJEN KOMISSIO, jotka
   ottavat huomioon Euroopan yhteisön perustamissopimuksen ja erityisesti sen 44 artiklan 2 kohdan, 47 artiklan 2 kohdan viimeisen virkkeen ja 55 artiklan, 57 artiklan 2 kohdan, 71 artiklan, 80 artiklan 2 kohdan, 93 artiklan, 94 artiklan, 133 artiklan ja 181 a artiklan yhdessä 300 artiklan 2 kohdan toisen virkkeen ja 300 artiklan 3 kohdan ensimmäisen alakohdan kanssa,
   ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottavat huomioon vuoden 2003 liittymissopimuksen ja erityisesti sen 2 artiklan 3 kohdan,
   ottavat huomioon vuoden 2003 liittymisasiakirjan ja erityisesti sen 6 artiklan 2 kohdan,
   ottavat huomioon komission ehdotuksen,
   ottavat huomioon Euroopan parlamentin lausunnon (1),
   ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman hyväksynnän,
   sekä katsovat seuraavaa:

               (1)

               Pöytäkirja Euroopan yhteisöjen ja niiden jäsenvaltioiden sekä Georgian kumppanuuden perustamisesta tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi allekirjoitettiin Euroopan yhteisöjen ja niiden jäsenvaltioiden puolesta 30 päivänä huhtikuuta 2004.

               (2)

               Ennen pöytäkirjan voimaantuloa sitä on tilapäisesti sovellettu 1 päivästä toukokuuta 2004 alkaen.

               (3)

               Kyseinen pöytäkirja olisi hyväksyttävä,

         OVAT PÄÄTTÄNEET SEURAAVAA:
   1 artikla
   Hyväksytään Euroopan yhteisön, Euroopan atomienergiayhteisön ja jäsenvaltioiden puolesta pöytäkirjan tekeminen Euroopan yhteisöjen ja niiden jäsenvaltioiden sekä Georgian kumppanuuden perustamisesta tehtyyn kumppanuus- ja yhteistyösopimukseen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen huomioon ottamiseksi.
   Pöytäkirjan teksti on tämän päätöksen liitteenä (2).
   2 artikla
   Neuvoston puheenjohtaja tekee yhteisön ja sen jäsenvaltioiden puolesta pöytäkirjan 4 artiklan mukaisen ilmoituksen. Komission puheenjohtaja antaa samanaikaisesti kyseisen ilmoituksen Euroopan atomienergiayhteisön puolesta.

      Tehty Luxemburgissa 21 päivänä helmikuuta 2005.

            Neuvoston puolesta

            Puheenjohtaja

         J. ASSELBORN

            Komission puolesta

         J. M. BARROSO

            Puheenjohtaja

      (1)  Lausunto annettu 26. lokakuuta 2004 (ei vielä julkaistu virallisessa lehdessä).

      (2)  Katso tämärn virallisen lehden sivu 10.


title: Neuvoston päätös, annettu 22 päivänä joulukuuta 2009 , alueiden komitean portugalilaisen jäsenen nimeämisestä

text:
               31.12.2009

               FI

               Euroopan unionin virallinen lehti

               L 353/69

      NEUVOSTON PÄÄTÖS,
   annettu 22 päivänä joulukuuta 2009,
   alueiden komitean portugalilaisen jäsenen nimeämisestä
   (2009/1026/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Portugalin hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi ajaksi.

               (2)

               Alueiden komiteassa on vapautunut jäsenen paikka José MACÁRIO CORREIAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään uudelleen alueiden komitean jäseneksi jäljellä olevaksi toimikaudeksi eli 25 päivään tammikuuta 2010:
   José MACÁRIO CORREIA, Presidente da Câmara Municipal de Faro.
   2 artikla
   Tämä päätös tulee voimaan päivänä, jona se annetaan.

      Tehty Brysselissä 22 päivänä joulukuuta 2009.

            Neuvoston puolesta

            Puheenjohtaja

         A. CARLGREN

      (1)  EUVL L 56, 25.2.2006, s. 75.


title: 2014/521/EU: Neuvoston päätös, annettu 30 päivänä heinäkuuta 2014 , alueiden komitean kahden kroatialaisen jäsenen ja neljän kroatialaisen varajäsenen nimeämisestä

text:
               6.8.2014

               FI

               Euroopan unionin virallinen lehti

               L 233/30

         NEUVOSTON PÄÄTÖS,
   annettu 30 päivänä heinäkuuta 2014,
   alueiden komitean kahden kroatialaisen jäsenen ja neljän kroatialaisen varajäsenen nimeämisestä

      (2014/521/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Kroatian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kroatian tasavallan Euroopan unioniin liittymisen johdosta alueiden komiteaa on täydennettävä nimeämällä siihen yhdeksän jäsentä ja yhdeksän varajäsentä, jotka ovat Kroatian alueellisten ja paikallisten yhteisöjen edustajia. Neuvosto antoi 1 päivänä heinäkuuta 2013 päätöksen 2013/342/EU (3), jolla nimettiin kahdeksan kroatialaista jäsentä ja yhdeksän kroatialaista varajäsentä 25 päivään tammikuuta 2015 saakka. Yksi alueiden komitean jäsenen paikka on näin ollen ollut vapaana päätöksen 2013/342/EU antamisesta lähtien.

               (2)

               Yksi alueiden komitean jäsenen paikka on vapautunut Ivan JAKOVČIĆin toimikauden päätyttyä.

               (3)

               Neljä alueiden komitean varajäsenen paikkaa on vapautunut Miroslav ČAČIJAn, Blanka GLAVICA-JEČMENICAn, Andrija RUDIĆin ja Ivana POSAVEC KRIVECin toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi

                           —

                           Valter FLEGO, Prefect of Istra County

                           —

                           Željko TURK, Mayor of the City of Zaprešić

                     ja

               b)

               varajäseniksi

                           —

                           Ivan VUČIĆ, Prefect of Karlovac County

                           —

                           Alojz TOMAŠEVIĆ, Prefect of Požega-Slavonia County

                           —

                           Jasna PETEK, Deputy Prefect of Krapina-Zagorje County

                           —

                           Damir DEKANIĆ, Mayor of Municipality of Andrijaševci.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 30 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.

      (3)  EUVL L 183, 2.7.2013, s. 8.


title: 2014/610/EU: Euroopan parlamentin päätös, annettu 3 päivänä huhtikuuta 2014 , Euroopan elin- ja työolojen kehittämissäätiön varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/285

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan elin- ja työolojen kehittämissäätiön varainhoitovuoden 2012 tilien päättämisestä
   (2014/610/EU)
   EUROOPAN PARLAMENTTI, joka

               —

               ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2012 sekä säätiön vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A7-0183/2014),

               1.

               hyväksyy Euroopan elin- ja työolojen kehittämissäätiön varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 221.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: Neuvoston päätös (EU) 2016/206, annettu 12 päivänä helmikuuta 2016, alueiden komitean yhden varajäsenen, jota Itävallan tasavalta on ehdottanut, nimeämisestä

text:
               16.2.2016

               FI

               Euroopan unionin virallinen lehti

               L 39/44

         NEUVOSTON PÄÄTÖS (EU) 2016/206,
   annettu 12 päivänä helmikuuta 2016,
   alueiden komitean yhden varajäsenen, jota Itävallan tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Itävallan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

               (2)

               Yksi alueiden komitean varajäsenen paikka on vapautunut Johannes PEINSTEINERin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Dr. Carmen KIEFER, Vizebürgermeisterin der Marktgemeinde Kuchl.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä helmikuuta 2016.

            Neuvoston puolesta

            Puheenjohtaja

         J.R.V.A. DIJSSELBLOEM

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: Neuvoston päätös (EU) 2016/1203, annettu 18 päivänä heinäkuuta 2016, alueiden komitean yhden jäsenen ja yhden varajäsenen, joita Espanjan kuningaskunta on ehdottanut, nimeämisestä

text:
                  23.7.2016

                  FI

                  Euroopan unionin virallinen lehti

                  L 198/44

            NEUVOSTON PÄÄTÖS (EU) 2016/1203,
      annettu 18 päivänä heinäkuuta 2016,
      alueiden komitean yhden jäsenen ja yhden varajäsenen, joita Espanjan kuningaskunta on ehdottanut, nimeämisestä
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
      ottaa huomioon Espanjan hallituksen ehdotuksen,
      sekä katsoo seuraavaa:

                  (1)

                  Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

                  (2)

                  Yksi alueiden komitean jäsenen paikka on vapautunut Francesc HOMS i MOLISTin toimikauden päätyttyä.

                  (3)

                  Yksi alueiden komitean varajäsenen paikka on vapautunut Roger ALBINYANA i SAIGÍn toimikauden päätyttyä.

            ON HYVÄKSYNYT TÄMÄN PÄÄTÖKSEN:
      1 artikla
      Nimetään seuraavat henkilöt alueiden komiteaan jäljellä olevaksi toimikaudeksi eli 25 päivään tammikuuta 2020:

                  a)

                  jäseneksi:

                              —

                              Jordi SOLÉ i FERRANDO, Secretario de Asuntos Exteriores y de la Unión Europea, Comunidad Autónoma de Cataluña,

                        ja

                  b)

                  varajäseneksi:

                              —

                              Amadeu ALTAFAJ i TARDIO, Representante Permanente ante la Unión Europea
                                  (*), Comunidad Autónoma de Cataluña.

            2 artikla
      Tämä päätös tulee voimaan päivänä, jona se hyväksytään.

         Tehty Brysselissä 18 päivänä heinäkuuta 2016.

               Neuvoston puolesta

               Puheenjohtaja

            G. MATEČNÁ

         (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

         (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

         (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

         (*)  Espanjan hallitus on nostanut kanteen Katalonian ylimmässä tuomioistuimessa nimityksestä ”Katalonian itsehallintoalueen pysyvä edustaja Euroopan unionissa”.


title: 2011/789/EU: Euroopan keskuspankin päätös, annettu 16 päivänä marraskuuta 2011 , yksityiskohtaisista säännöistä ja menettelyistä niiden ehtojen täytäntöönpanemiseksi, joiden perusteella arvopaperikeskus hyväksytään TARGET2-Securities-palvelujen käyttäjäksi (EKP/2011/20)

text:
               2.12.2011

               FI

               Euroopan unionin virallinen lehti

               L 319/117

         EUROOPAN KESKUSPANKIN PÄÄTÖS,
   annettu 16 päivänä marraskuuta 2011,
   yksityiskohtaisista säännöistä ja menettelyistä niiden ehtojen täytäntöönpanemiseksi, joiden perusteella arvopaperikeskus hyväksytään TARGET2-Securities-palvelujen käyttäjäksi
   (EKP/2011/20)
   (2011/789/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1 ja 12.1 artiklan sekä 17, 18 ja 22 artiklan,
   ottaa huomioon selvityksen lopullisuudesta maksujärjestelmissä ja arvopaperien selvitysjärjestelmissä 19 päivänä toukokuuta 1998 annetun Euroopan parlamentin ja neuvoston direktiivin 98/26/EY (1) ja erityisesti sen 10 artiklan,
   ottaa huomioon TARGET2-Securities-hankkeesta 21 päivänä huhtikuuta 2010 annetut Euroopan keskuspankin suuntaviivat EKP/2010/2 (2) ja erityisesti sen 4 artiklan 2 kohdan d alakohdan ja 15 artiklan,
   ottaa huomioon TARGET2-Securities-ohjelmajohtokunnan (TARGET2-Securities Programme Board) perustamisesta 19 päivänä maaliskuuta 2009 tehdyn päätöksen EKP/2009/6 (3),
   sekä katsoo seuraavaa:

               (1)

               Suuntaviivojen EKP/2010/2 15 artiklassa vahvistetaan arvopaperikeskusten hyväksymistä TARGET2-Securities (T2S) -palvelujen käyttäjäksi koskevat ehdot.

               (2)

               Olisi otettava käyttöön arvopaperikeskusten hyväksymistä T2S-palvelujen käyttäjäksi koskevat hakumenettelyt sekä menettelyt, joiden mukaisesti arvopaperikeskus voi hakea poikkeusta arvopaperikeskusten järjestelmäänpääsyehdosta 5,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä

               1.

               ’arviointikertomuksella’ tarkoitetaan kirjallista aineistoa, joka sisältää a) kertomuksen, jonka ovat laatineet asianomaiset toimivaltaiset viranomaiset ja jossa arvioidaan, täyttääkö arvopaperikeskus arvopaperikeskusten järjestelmäänpääsyehdon 2; ja b) arvopaperikeskuksen oman arvioinnin siitä, täyttääkö se arvopaperikeskusten järjestelmäänpääsyehdot 1, 3, 4 ja 5;

               2.

               ’keskuspankilla’ tarkoitetaan Euroopan keskuspankkia, niiden jäsenvaltioiden kansallisia keskuspankkeja, joiden valuutta on euro, niiden jäsenvaltioiden kansallisia keskuspankkeja, joiden valuutta ei ole euro (jäljempänä ’euroalueen ulkopuoliset kansalliset keskuspankit’), mitä tahansa Euroopan talousalueen (ETA) keskuspankkia tai asianomaista toimivaltaista viranomaista (jäljempänä ETA:n keskuspankki) ja mitä tahansa ETA:n ulkopuolisen valtion keskuspankkia tai asianomaista toimivaltaista viranomaista (jäljempänä ’muu keskuspankki’), jos tällaisen euroalueen ulkopuolisen kansallisen keskuspankin, ETA:n keskuspankin tai muun keskuspankin valuuttaa on pidettävä suuntaviivojen EKP/2010/2 18 artiklan nojalla liittämiskelpoisena;

               3.

               ’arvopaperikeskusten järjestelmäänpääsyehdolla 1’ tarkoitetaan ehtoa, joka asetetaan suuntaviivojen EKP/2010/2 15 artiklan 1 kohdan a alakohdassa, eli sitä, että arvopaperikeskus hyväksytään T2S-palvelun käyttäjäksi edellyttäen, että se on ilmoitettu Euroopan arvopaperimarkkinaviranomaiselle direktiivin 98/26/EY 10 artiklan mukaisesti tai, jos kyseessä on ETA:n ulkopuoliselta lainkäyttöalueelta oleva arvopaperikeskus, että se toimii unionissa voimassa olevaa lainsäädäntöä vastaavien säännösten alaisena;

               4.

               ’arvopaperikeskusten järjestelmäänpääsyehdolla 2’ tarkoitetaan ehtoa, joka asetetaan suuntaviivojen EKP/2010/2 15 artiklan 1 kohdan b alakohdassa, eli sitä, että arvopaperikeskus hyväksytään T2S-palvelun käyttäjäksi edellyttäen, että toimivaltaiset viranomaiset ovat antaneet arvopaperikeskuksesta myönteisen arvion suhteessa arvopaperien selvitysjärjestelmille annettuihin Euroopan keskuspankkijärjestelmän/Euroopan arvopaperimarkkinavalvojien komitean suosituksiin (jäljempänä ’EKPJ:n/CESR:n suositukset’) (4);

               5.

               ’arvopaperikeskusten järjestelmäänpääsyehdolla 3’ tarkoitetaan ehtoa, joka asetetaan suuntaviivojen EKP/2010/2 15 artiklan 1 kohdan c alakohdassa, eli sitä, että arvopaperikeskus hyväksytään T2S-palvelun käyttäjäksi edellyttäen, että arvopaperikeskus antaa kaikki arvopaperit (ISIN-tunnisteet), joiden osalta se toimii liikkeeseenlaskevana arvopaperikeskuksena (tai teknisenä liikkeeseenlaskevana arvopaperikeskuksena), pyynnöstä muiden T2S:ään liittyneiden arvopaperikeskusten saataville;

               6.

               ’arvopaperikeskusten järjestelmäänpääsyehdolla 4’ tarkoitetaan ehtoa, joka asetetaan suuntaviivojen EKP/2010/2 15 artiklan 1 kohdan d alakohdassa, eli sitä, että arvopaperikeskus hyväksytään T2S-palvelun käyttäjäksi edellyttäen, että arvopaperikeskus sitoutuu tarjoamaan muille T2S:ään liittyneille arvopaperikeskuksille perustason säilytyspalveluja syrjimättömyyden periaatetta noudattaen;

               7.

               ’arvopaperikeskusten järjestelmäänpääsyehdolla 5’ tarkoitetaan ehtoa, joka asetetaan suuntaviivojen EKP/2010/2 15 artiklan 1 kohdan e alakohdassa, eli sitä, että arvopaperikeskus hyväksytään T2S-palvelun käyttäjäksi edellyttäen, että arvopaperikeskus sitoutuu muihin T2S:ään liittyneisiin arvopaperikeskuksiin nähden hoitamaan T2S:ssä katteensiirrot keskuspankkirahassa, jos kyseinen valuutta on käytettävissä T2S:ssä;

               8.

               ’asianomaisilla toimivaltaisilla viranomaisilla’ tarkoitetaan keskuspankkeja ja sääntelyviranomaisia, jotka vastaavat tietyn arvopaperikeskuksen yleisvalvonnasta ja/tai valvonnasta ja jotka ovat vastuussa arvopaperikeskusten arvioimisesta sovellettavien hyväksyttyjen standardien perusteella;

               9.

               ’suoraan kytkeytyneellä osapuolella’ tarkoitetaan T2S-osapuolta, jolla on tekninen laitteisto, jonka avulla se pääsee T2S-palvelun käyttäjäksi ja kykenee käyttämään sen arvopaperien katteensiirtopalveluja ilman että arvopaperikeskuksen tarvitsee toimia teknisenä käyttöliittymänä;

               10.

               ’T2S-osapuolella’ tarkoitetaan oikeushenkilöä tai joillain markkinoilla yksityishenkilöä, jolla on sopimussuhde arvopaperikeskuksen kanssa T2S:ssä katteensiirtoon liittyvien toimintojen suorittamiseksi T2S:ssä ja jolla ei välttämättä ole arvopaperitiliä arvopaperikeskuksessa;

               11.

               ’T2S-ohjelmajohtokunnalla’ tarkoitetaan päätöksen EKP/2009/6 nojalla perustettua eurojärjestelmän hallintoelintä, sellaisena kuin se on määriteltynä suuntaviivojen EKP/2010/2 2 artiklassa, tai sen seuraajaa;

               12.

               ’T2S-neuvonantoryhmällä’ tarkoitetaan suuntaviivojen EKP/2010/2 7 artiklassa määriteltyä vuorovaikutuskanavaa;

               13.

               ’valuutan osallistumista koskevalla sopimuksella’ tarkoitetaan sopimusta, joka eurojärjestelmän ja euroalueen ulkopuolisen kansallisen keskuspankin tai muusta valuutasta kuin eurosta vastuussa olevan viranomaisen on tehtävä arvopaperitapahtuman katteensiirron toteuttamiseksi keskuspankkirahassa muun valuutan kuin euron määräisenä.

         2 artikla
   Kohde ja soveltamisala
   1.   Suuntaviivojen EKP/2010/2 15 artiklassa vahvistetut viisi ehtoa, joiden täyttyessä arvopaperikeskukset voidaan hyväksyä T2S-palvelun käyttäjiksi (jäljempänä ’viisi arvopaperikeskusten järjestelmäänpääsyehtoa’) pannaan täytäntöön tämän päätöksen 3–5 artiklassa vahvistettujen menettelyjen ja liitteessä vahvistettujen sääntöjen mukaisesti.
   2.   Tätä päätöstä ei sovelleta suoraan kytkeytyneisiin osapuoliin, joilla on oikeussuhde arvopaperikeskusten kanssa.
   3 artikla
   Hakemusmenettely
   1.   T2S-palveluja hakevan arvopaperikeskuksen on esitettävä a) hakemus EKP:n neuvostolle ja b) siirtyessään T2S:ään arviointikertomus.
   2.   Arviointikertomuksessa on osoitettava, että arvopaperikeskus täyttää viisi arvopaperikeskusten järjestelmäänpääsyehtoa siirtyessään T2S:ään, ja todettava kunkin arvopaperikeskuksen järjestelmäänpääsyehdon täytäntöönpanon aste seuraavien ryhmien mukaisesti: täyttää, täyttää osittain ja ehtoa ei sovelleta, sekä esitettävä arvopaperikeskuksen perustelut, selitykset ja asiaankuuluva näyttö.
   3.   T2S-ohjelmajohtokunta tekee edellä mainitun aineiston perusteella EKP:n neuvostolle ehdotuksen arvopaperikeskuksen hakemuksesta päästä T2S-palvelujen käyttäjäksi. Valmistellessaan ehdotustaan T2S-ohjelmajohtokunta voi pyytää selvennyksiä hakemuksen esittäneeltä arvopaperikeskukselta tai esittää sille kysymyksiä.
   4.   EKP:n neuvosto tekee T2S-ohjelmajohtokunnan ehdotuksen perusteella päätöksen arvopaperikeskuksen hakemuksesta ja ilmoittaa siitä kirjallisesti kyseiselle arvopaperikeskukselle viimeistään kahden kuukauden kuluessa a) hakemuksen vastaanottopäivästä tai b) päivämäärästä, jona vastaanotettiin vastaus mihin tahansa T2S-ohjelmajohtokunnan 3 kohdan nojalla esittämään selvennyspyyntöön tai kysymykseen. Jos EKP:n neuvosto hylkää hakemuksen, se perustelee päätöksensä.
   4 artikla
   Menettely, jonka mukaisesti haetaan poikkeusta arvopaperikeskusten järjestelmäänpääsyehdosta 5
   1.   Arvopaperikeskus voi hakea poikkeusta arvopaperikeskusten järjestelmäänpääsyehdosta 5 oman erityisen toiminnallisen tai teknisen tilanteensa perusteella.
   2.   Arvopaperikeskus on esitettävä poikkeusta koskevan hakemuksen arvioimista varten T2S-ohjelmajohtokunnalle hakemus ja näyttöä seuraavista seikoista:

               a)

               poikkeus koskee katteensiirron volyymin hyvin vähäistä osuutta, kun se lasketaan osuutena arvopaperikeskuksessa kuukauden aikana päivittäin keskimäärin vastaan otettujen toimitus maksua vastaan -käskyjen kokonaisuusmäärästä, ja näiden toimien katteensiirron toteuttamisesta T2S:ssä aiheutuisi liian suuria kustannuksia arvopaperikeskukselle;

               b)

               arvopaperikeskus on ottanut käyttöön teknisiä ja operatiivisia suojakäytäntöjä varmistaakseen sen, että poikkeus pysyy enintään a kohdassa asetetun kynnyksen suuruisena;

               c)

               arvopaperikeskus on pyrkinyt kaikin keinoin täyttämään arvopaperikeskuksen järjestelmäänpääsyehdon 5.

         3.   Poikkeusta koskevan pyynnön vastaanottamisen jälkeen

               a)

               T2S-ohjelmajohtokunta toimittaa arvopaperikeskuksen hakemuksen ja oman ennakkoarviointinsa T2S-neuvonantoryhmälle;

               b)

               T2S-neuvonantoryhmä toimittaa T2S-ohjelmajohtokunnalle hakemusta koskevan kantansa viipymättä ja kohtuullisessa ajassa tarkasteltavaksi;

               c)

               saatuaan T2S-neuvonantoryhmän kannan T2S-ohjelmajohtokunta valmistelee lopullisen arvioinnin ja toimittaa sen ja koko asiakirja-aineiston EKP:n neuvostolle;

               d)

               EKP:n neuvosto tekee perustellun päätöksen poikkeusta koskevasta hakemuksesta;

               e)

               T2S-ohjelmajohtokunta ilmoittaa arvopaperikeskukselle ja T2S-neuvonantoryhmälle kirjallisesti EKP:n neuvoston perustellusta päätöksestä.

         4.   Jonkin keskuspankin nimeämä arvopaperikeskus, joka on allekirjoittanut valuutan osallistumista koskevan sopimuksen ja joka on päättänyt toteuttaa omien rahapoliittisten transaktioidensa katteensiirrot keskuspankkirahassa T2S:n ulkopuolella, toimittaa poikkeusta koskevan hakemuksen siitä, että se saa toteuttaa tällaisten rahapoliittisten transaktioidensa katteensiirrot T2S:n ulkopuolella. Tällaisessa tapauksessa poikkeus myönnetään sillä edellytyksellä, että a) eurojärjestelmä on saanut kaikki asiaankuuluvat tiedot tällaisen katteensiirron teknisestä toteutuksesta ja b) tällainen katteensiirto ei edellytä muutoksia T2S:n toimintaan eikä vaikuta siihen kielteisesti. Nimeävää keskuspankkia pitäisi kehottaa antamaan lausuntonsa tästä poikkeusta koskevasta hakemuksesta.
   5.   Arvopaperikeskus, jolle on myönnetty poikkeus, toimittaa T2S-ohjelmajohtokunnalle kuukausittain kertomuksen, jossa se osoittaa noudattavansa edelleen poikkeusta, mukaan lukien 2 kohdan a alakohdassa tarkoitettu sovittu kynnys. Edellä 4 kohdassa tarkoitettu arvopaperikeskus, jolle on myönnetty poikkeus, toimittaa T2S-ohjelmajohtokunnalle kuukausittain kertomuksen tilanteesta.
   6.   Jos arvopaperikeskus, jolle on myönnetty poikkeus, ylittää jatkuvasti edellä 2 kohdan a alakohdassa tarkoitetun sovitun kynnyksen kuuden kuukauden jakson aikana, EKP:n neuvosto peruuttaa poikkeuksen sillä perusteella, että arvopaperikeskusten järjestelmäänpääsyehtoa 5 ei ole noudatettu, ja T2S-ohjelmajohtokunta ilmoittaa tästä arvopaperikeskukselle.
   7.   Arvopaperikeskus voi poikkeuksen peruuttamisen jälkeen tehdä uuden poikkeusta koskevan hakemuksen tässä artiklassa vahvistetun menettelyn mukaisesti.
   8.   Kriisitilanteessa, joka saattaisi vaarantaa maan rahoitusmarkkinoiden vakauden tai asianomaisen keskuspankin tehtävän suojella oman valuuttansa arvoa ja joka on johtanut siihen, että kyseisen maan keskuspankki on osana kriisinhallintasuunnitelmaansa ryhtynyt toteuttamaan arvopaperitapahtumien katteensiirron varajärjestelyin, kyseisen keskuspankin nimeämä arvopaperikeskus toimittaa T2S-ohjelmajohtokunnalle hakemuksen arvopaperikeskusten järjestelmäänpääsyehtoa 5 koskevasta tilapäisestä poikkeuksesta, ja se voi tilapäisesti huolehtia katteensiirrosta muilla tavoin. EKP:n neuvosto tekee tällaisesta hakemuksesta perustellun päätöksen ja ottaa huomioon asianomaisen keskuspankin lausunnon tilanteesta, joka edellyttää tilapäistä poikkeamista arvopaperikeskuksen järjestelmäänpääsyehdosta 5. Asianomainen keskuspankki toimittaa T2S-ohjelmajohtokunnalle vähintään kuukausittain tilannearvionsa.
   5 artikla
   Arvopaperikeskusten viiden järjestelmäänpääsyehdon jatkuva täyttäminen
   1.   Arvopaperikeskuksen, joka on hyväksytty T2S-palvelujen käyttäjäksi, on täytettävä T2S-järjestelmään siirryttyään jatkuvasti viisi arvopaperikeskusten järjestelmäänpääsyehtoa ja

               a)

               erityisesti varmistettava vuosittain suorittamansa luotettavan itsearvioinnin avulla ja sitä tukevalla asiaankuuluvalla aineistolla, että se täyttää edelleen arvopaperikeskusten järjestelmäänpääsyehdot 1, 3, 4 ja 5. Itsearviointiin on liitettävä myös asianomaisten toimivaltaisten viranomaisten viimeisin arviointi siitä, että arvopaperikeskus täyttää ehdon 2;

               b)

               toimitettava viipymättä T2S-ohjelmajohtokunnalle asianomaisten toimivaltaisten viranomaisten suorittama viimeisin säännönmukainen tai ylimääräinen arviointi siitä, että se täyttää arvopaperikeskusten järjestelmäänpääsyehdon 2;

               c)

               pyydettävä asianomaisilta toimivaltaisilta viranomaisilta uusi arviointi siitä, että se täyttää arvopaperikeskusten järjestelmäänpääsyehdon 2, jos arvopaperikeskuksen järjestelmässä on tehty oleellisia muutoksia;

               d)

               ilmoitettava T2S-ohjelmajohtokunnalle, jos asianomaisen toimivaltaisen viranomaisen arvioinnissa tai itsearvioinnissa on todettu, että se ei täytä jotain viidestä arvopaperikeskusten järjestelmäänpääsyehdosta;

               e)

               toimitettava T2S-ohjelmajohtokunnan pyynnöstä arviointikertomus, joka osoittaa, että arvopaperikeskus täyttää edelleen kaikki viisi arvopaperikeskusten järjestelmäänpääsyehtoa.

         2.   T2S-ohjelmajohtokunta voi arvopaperikeskusten järjestelmäänpääsyehtoa 2 lukuun ottamatta suorittaa oman arviointinsa ja seurata sitä, että arvopaperikeskus täyttää viisi järjestelmäänpääsyehtoa, tai pyytää tietoja arvopaperikeskukselta. Jos T2S-ohjelmajohtokunta tekee päätöksen siitä, että arvopaperikeskus ei täytä jotain viidestä arvopaperikeskusten järjestelmäänpääsyehdosta, se aloittaa menettelyn, josta määrätään sopimuksissa, joita tehdään arvopaperikeskusten kanssa suuntaviivojen EKP/2010/2 16 artiklan mukaisesti.
   6 artikla
   Voimaantulo
   Tämä päätös tulee voimaan sen julkaisemista Euroopan unionin virallisessa lehdessä seuraavana päivänä.

      Tehty Frankfurt am Mainissa 16 päivänä marraskuuta 2011.

            EKP:n puheenjohtaja

         Mario DRAGHI

      (1)  EYVL L 166, 11.6.1998, s. 45.

      (2)  EUVL L 118, 12.5.2010, s. 65.

      (3)  EUVL L 102, 22.4.2009, s. 12.

      (4)  Saatavilla Euroopan arvopaperimarkkinaviranomaisten verkkosivuilla www.esma.europa.eu.

      LIITE

         VIITTÄ ARVOPAPERIKESKUSTEN JÄRJESTELMÄÄNPÄÄSYEHTOA KOSKEVAT YKSITYISKOHTAISET TÄYTÄNTÖÖNPANOSÄÄNNÖT

      Tässä liitteessä

                  —

                  ’perustason säilytyspalveluilla’ tarkoitetaan sitä, että kolmannen osapuolen omistamia arvopapereita ja muita rahoitusvälineitä säilyttää ja hallinnoi tällaisista tehtävistä vastaava yhteisö. Tällaiset palvelut käsittävät arvopaperien turvallisen säilyttämisen, koron ja osinkojen jakamisen säilytettäville arvopapereille ja yrityksen näitä arvopapereita koskevien toimien käsittelyn;

                  —

                  ’sijoittavalla arvopaperikeskuksella’ tarkoitetaan arvopaperikeskusten välisten linkkien yhteydessä arvopaperikeskusta, joka avaa tilin toisessa arvopaperikeskuksessa (liikkeeseenlaskeva arvopaperikeskus) arvopaperitapahtumien katteensiirron mahdollistamiseksi arvopaperikeskusten välillä;

                  —

                  ’liikkeeseenlaskevalla arvopaperikeskuksella’ tarkoitetaan arvopaperikeskusta, jossa arvopaperit on laskettu liikkeeseen ja levitetty liikkeeseenlaskijan puolesta. Liikkeeseenlaskeva arvopaperikeskus vastaa yhtiötapahtumien käsittelystä liikkeeseenlaskijan nimissä. Liikkeeseenlaskeva arvopaperikeskus pitää tilit kirjanpidossaan sijoittavien arvopaperikeskusten nimissä, jotta arvopaperit voidaan siirtää sijoittaville arvopaperikeskuksille;

                  —

                  ’teknisellä liikkeeseenlaskevalla arvopaperikeskuksella’ tarkoitetaan sijoittavaa arvopaperikeskusta, joka pitää arvopaperit liikkeeseenlaskevassa arvopaperikeskuksessa, joka ei osallistu T2S:ään, ja sitä pidetään liikkeeseenlaskevana arvopaperikeskuksena T2S:n toiminnan kannalta tällaisten arvopaperien osalta;

                  —

                  ’sijoitusrahastojen osuuksilla’ tarkoitetaan sijoitusrahastojen nettovarallisuuden omistusosuuksia, joita sijoittajat saavat pääomansijoitustensa vastikkeeks

            I.   Arvopaperikeskusten järjestelmäänpääsyehdon 1 yksityiskohtainen täytäntöönpano

      Jotta arvopaperikeskus saisi tämän ehdon osalta positiivisen arvioinnin

                  a)

                  Euroopan talousalueen (ETA) valtiossa sijaitsevan arvopaperikeskuksen täytyy sisältyä direktiivin 98/26/EY 10 artiklan mukaisesti pidettävään yksilöityjen järjestelmien luetteloon ja

                  b)

                  ETA:n ulkopuolisesta valtiosta olevan arvopaperikeskuksen on toimitettava T2S-ohjelmajohtokunnan hyväksymän yrityksen antama lainopillinen lausunto, jota päivitetään aika ajoin, jos tapahtuu olennaisia muutoksia, jotka saattaisivat vaikuttaa lainopilliseen lausuntoon, tai jos T2S-ohjelmajohtokunta sitä pyytää, ja tässä lausunnossa on vahvistettava, että arvopaperikeskus toimii unionissa voimassa olevaa lainsäädäntöä vastaavien säännösten alaisena.

            II.   Arvopaperikeskusten järjestelmäänpääsyehdon 2 yksityiskohtainen täytäntöönpano

      Jos arvopaperikeskus ei täytä kaikilta osin kaikkia EKPJ:n/CESR:n suosituksia, asianomainen arvopaperikeskus ilmoittaa T2S-ohjelmajohtokunnalle asiaankuuluvat yksityiskohtaiset tiedot ja esittää selitykset ja näytön, joka koskee niitä EKPJ:n/CESR:n suosituksia, joita se ei täytä. Arvopaperikeskus toimittaa T2S-ohjelmajohtokunnalle myös asianomaisten toimivaltaisten viranomaisten arviointikertomuksessa olevat päätelmät. Arviointipäätelmät käsitellään niiden asiaankuuluvien hakumenettelyjen mukaisesti, jotka koskevat hyväksymistä T2S-palvelun käyttäjäksi ja viiden arvopaperikeskusten järjestelmäänpääsyehdon jatkuvaa noudattamista. Jos arvopaperikeskus, joka on hyväksytty T2S-palvelun käyttäjäksi, ei enää täytä jotain viidestä arvopaperikeskusten järjestelmäänpääsyehdosta, T2S-ohjelmajohtokunta aloittaa arvopaperikeskusten kanssa tehdyissä sopimuksissa määrätyn menettelyn.
      Arvopaperikeskus täyttää tämän arvopaperikeskusten järjestelmäänpääsyehdon, jos

                  a)

                  asianomaiset toimivaltaiset viranomaiset ovat antaneet ETA-valtiossa sijaitsevalle arvopaperikeskukselle myönteisen arvion suhteessa EKPJ:n/CESR:n suosituksiin ja

                  b)

                  asianomaiset toimivaltaiset viranomaiset ovat antaneet ETA:n ulkopuolisesta valtiosta olevalle arvopaperikeskukselle myönteisen arvion suhteessa EKPJ:n/CESR:n suosituksiin tai vastaaviin standardeihin, kuten asianomaisen toimivaltaisen viranomaisen omistajastandardeihin tai CPSS/IOSCO:n suosituksiin (1). Viimeksi mainitussa tapauksessa T2S-ohjelmajohtokunnalle tai EKP:n neuvostolle on toimitettava näyttö siitä, että arvopaperikeskusta on arvioitu samantasoisten ja -luonteisten standardien perusteella.

            Jos asianomaisten toimivaltaisten viranomaisten arviointiin sisältyy luottamuksellisia tietoja, arvopaperikeskuksen on toimitettava yleisluonteinen yhteenveto tai arviointipäätelmät osoittaakseen sen, minkä tasoisesti se täyttää ehdot.
      III.   Arvopaperikeskusten järjestelmäänpääsyehdon 3 yksityiskohtainen täytäntöönpano

      Arvopaperikeskukselta, jolla on pääsy T2S-palveluihin, ei edellytetä, että se pitää kaikki tilinsä ja saldonsa T2S:ssä jokaisen liikkeeseen laskemansa arvopaperin (ISIN-tunnisteen) osalta tai jokaisen sellaisen arvopaperin (ISIN-tunnisteen) osalta, jonka osalta arvopaperikeskus toimii teknisenä liikkeeseenlaskevana arvopaperikeskuksena. Sen on kuitenkin annettava arvopaperi (ISIN-tunniste) viipymättä lisäkustannuksitta T2S:ään liittyneen sijoittavan arvopaperikeskuksen käyttäjien saataville sellaisella sopimuksella, jolla niiden pyynnöille ei aseteta kohtuuttomia ehtoja. Saattaa olla, että jotkin sijoitusrahastojen osuudet eivät ole automaattisesti sellaisen sijoittavan arvopaperikeskuksen saatavilla, joka avaa tilin liikkeeseenlaskevassa arvopaperikeskuksessa, koska rajatylittävälle voitonjaolle on asetettu laissa rajoituksia, joita sovelletaan sijoitusrahastojen osuuksien liikkeeseenlaskijoihin.
      Liikkeeseenlaskevan arvopaperikeskuksen edellytetään noudattavan kansallisia sääntöjä, mutta se ei saa vyöryttää näiden sääntöjen soveltamisesta aiheutuvia kuluja muille arvopaperikeskuksille T2S:ssä. Tällä vaatimuksella varmistetaan, että kansallisten sääntöjen noudattamisen kustannukset pysyvät paikallisina ja arvopaperikeskukset toimivat vastavuoroisesti T2S:ssä. Tämä vaatimus edistää lisäksi mahdollisimman yhdenmukaistettuja katteensiirtomenettelyjä T2S:ssä.
      Liikkeeseenlaskevan arvopaperikeskuksen edellytetään noudattavan kansallisia sääntöjä, mutta sen on tuettava sijoittavaa arvopaperikeskusta, joka pyytää saatavuutta, eikä se saa periä katteensiirrosta lisäkustannuksia. Kansallisten sääntöjen noudattamisen aiheuttaman viipeen on koskettava samalla tavoin kaikkia osapuolia.
      Sijoittava arvopaperikeskus voi pyytää arvopaperia (ISIN-tunnistetta), jota ei ole vielä saatavilla T2S:ssä, asianomaiselta liikkeeseenlaskevalta arvopaperikeskukselta tai tekniseltä liikkeeseenlaskevalta arvopaperikeskukselta. Saadessaan tällaisen pyynnön liikkeeseenlaskeva arvopaperikeskus tai tekninen liikkeeseenlaskeva arvopaperikeskus tallentaa kaikki arvopaperin viitetiedot T2S:ään ja antaa ne saataville operatiivisia menettelyjä koskevassa käsikirjassa määritellyssä määräajassa, jotta eurojärjestelmä voi toimittaa ne arvopaperikeskuksille ja keskuspankeille.
      Mikäli sijoittava arvopaperikeskus on allekirjoittanut vaaditut sopimusehdot, liikkeeseenlaskeva arvopaperikeskus avaa ilman kohtuutonta viivästystä vähintään yhden arvopaperitilin tietylle arvopaperille (ISIN-tunnisteelle) sijoittavaa arvopaperikeskusta varten. Jos liikkeeseenlaskeva arvopaperikeskus kieltäytyy avaamasta arvopaperitiliä ja saattamasta liikkeeseenlaskevan arvopaperikeskuksen arvopaperit sijoittavan arvopaperikeskuksen saataville, tämä merkitsee arvopaperikeskusten järjestelmäänpääsyehdon 3 rikkomista.
      Sijoittavan arvopaperikeskuksen on ilmoitettava T2S-ohjelmajohtokunnalle jokaisesta tapauksesta, jossa liikkeeseenlaskeva arvopaperikeskus ei täytä arvopaperikeskusten järjestelmäänpääsyehtoa 3. T2S-ohjelmajohtokunta määrittää ehtojen rikkomisen luonteen ja toistuvuuden mukaan, rikkooko liikkeeseenlaskeva arvopaperikeskus ehtoja jatkuvasti, missä tapauksessa sovelletaan arvopaperikeskusten kanssa tehtäviä sopimuksia koskevaa menettelyä suuntaviivojen EKP/2010/2 16 artiklan mukaisesti.
      IV.   Arvopaperikeskusten järjestelmäänpääsyehdon 4 yksityiskohtainen täytäntöönpano

      Tämä arvopaperikeskusten järjestelmäänpääsyehto on järjestelmäänpääsystä ja yhteentoimivuudesta annettujen suuntaviivojen (2) mukainen, sillä niissä todetaan, että sijoittava arvopaperikeskus on hyväksyttävä liikkeeseenlaskevan arvopaperikeskuksen palvelujen käyttäjäksi samoin ehdoin kuin mikä tahansa muu liikkeeseenlaskevan arvopaperikeskuksen tavanomainen osallistuja.
      Jotta sijoittava arvopaperikeskus voi tarjota liikkeeseenlaskevan arvopaperikeskuksen liikkeeseen laskemia arvopapereita koskevia katteensiirtopalveluja, sijoittavan arvopaperikeskuksen on tarjottava osallistujilleen myös perustason säilytyspalveluja näiden arvopaperien osalta. T2S tarjoaa käteisrahan ja arvopapereiden katteensiirron ydinpalveluja keskuspankkirahassa, jos perustason säilytyspalveluja tarjotaan T2S:n ulkopuolella.
      Liikkeeseenlaskevan arvopaperikeskuksen on noudatettava T2S Corporate Actions Subgroup -nimisiä standardeja (3), kaikkia sovellettavia T2S-standardeja tai markkinakäytäntöjä.
      Sijoittavaa arvopaperikeskusta on kohdeltava samalla tavoin kuin mitä tahansa muuta liikkeeseenlaskevan arvopaperikeskuksen asiakasta. Liikkeeseenlaskeva arvopaperikeskus ei saa asettaa teknisiä esteitä eivätkä tarjota sijoittaville arvopaperikeskuksille edullisempia ehtoja, joilla ne voisivat saada perustason säilytyspalveluja.
      V.   Arvopaperikeskusten järjestelmäänpääsyehdon 5 yksityiskohtainen täytäntöönpano

      Arvopaperikeskusten järjestelmäänpääsyehdon 5 täytäntöönpanossa on säilytettävä tasapuoliset toimintaedellytykset suoran ja epäsuoran omistuksen markkinoiden välillä. Suoran omistuksen markkinoilla toimiva arvopaperikeskus voi pääsääntöisesti siirtyä T2S:ään joko yhdistämällä kaikki arvopaperitilinsä T2S:ään tai käyttämällä monikerroksista mallia, jossa teknisen osallistujan tilit ovat T2S:ssä ja loppusijoittajan tilit pysyvät paikallisen arvopaperikeskuksen alustalla. Arvopaperikeskusten järjestelmäänpääsyehto 5 täyttyy kaikilta osin, jos suoran omistuksen markkinat päättävät yhdistää ja ylläpitää kaikki arvopaperitilinsä kokonaan T2S:ssä. Jos suoran omistuksen markkinat päättävät kuitenkin siirtyä T2S:ään käyttämällä monikerroksista mallia, T2S-ohjelmajohtokunnan arvioinnissa, joka koskee siihen liittyviä menettelyjä T2S:n sisällä ja ulkopuolella, on otettava huomioon arvopaperikeskusten järjestelmäänpääsyehdon 5 oleellinen sisältö ja ilmoitettava, onko markkinoiden pyydettävä poikkeusta arvopaperikeskusten järjestelmäänpääsyehdosta 5.

         (1)  Maksu- ja selvitysjärjestelmäkomitean (CPSS) / Kansainvälisen arvopaperimarkkinavalvojien yhteisön (IOSCO) teknisen komitean arvopaperiselvitysjärjestelmiä koskevat suositukset, saatavilla kansainvälisen selvityspankin verkkosivuilta www.bis.org.

         (2)  Järjestelmäänpääsystä ja yhteentoimivuudesta 28. kesäkuuta 2007 annetut suuntaviivat, joissa määritellään järjestelmäänpääsyä ja yhteentoimivuutta koskevat periaatteet ja ehdot toimintaohjeiden mukaisesti; saatavilla Euroopan komission verkkosivuilla http://ec.europa.eu.

         (3)  Saatavilla Euroopan keskuspankin verkkosivuilla www.ecb.europa.eu.


title: 2008/847/EY: Neuvoston päätös, tehty 4 päivänä marraskuuta 2008 , Keski-Aasian maiden kelpoisuudesta saada rahoitusta yhteisön takuun myöntämisestä Euroopan investointipankille yhteisön ulkopuolella toteutettuihin hankkeisiin liittyvistä lainoista ja lainatakauksista mahdollisesti aiheutuvien tappioiden varalta tehdyn päätöksen 2006/1016/EY nojalla

text:
               12.11.2008

               FI

               Euroopan unionin virallinen lehti

               L 301/13

      NEUVOSTON PÄÄTÖS,
   tehty 4 päivänä marraskuuta 2008,
   Keski-Aasian maiden kelpoisuudesta saada rahoitusta yhteisön takuun myöntämisestä Euroopan investointipankille yhteisön ulkopuolella toteutettuihin hankkeisiin liittyvistä lainoista ja lainatakauksista mahdollisesti aiheutuvien tappioiden varalta tehdyn päätöksen 2006/1016/EY nojalla
   (2008/847/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 181 a artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon,
   sekä katsoo seuraavaa:

               (1)

               Neuvoston päätöksen 2006/1016/EY (1) 2 artiklan mukaisesti, kun on kyse liitteessä I luetelluista maista, joiden kohdalla on merkintä ”*”, sekä maista, joita ei ole lueteltu liitteessä I, tällaisen maan kelpoisuudesta saada yhteisön takuun piiriin kuuluvaa Euroopan investointipankin (EIP) rahoitusta päättää neuvosto tapauskohtaisesti perustamissopimuksen 181 a artiklan 2 kohdassa määrättyä menettelyä noudattaen.

               (2)

               Asetuksen 2006/1016/EY liitteeseen I sisältyvien maiden, joiden kohdalla on merkintä ”*”, joukossa on viisi Keski-Aasian maata eli Kazakstan, Kirgisia, Tadžikistan, Turkmenistan ja Uzbekistan.

               (3)

               Keski-Aasian maiden uutta kumppanuutta koskevassa EU:n strategiassa, jonka Eurooppa-neuvosto hyväksyi kokouksessaan 21 ja 22 päivänä kesäkuuta 2007, korostetaan, että EIP:llä olisi oltava tärkeä asema EU:ta kiinnostavien Keski-Aasiassa toteutettavien hankkeiden rahoittamisessa.

               (4)

               Keski-Aasian maille olisi voitava myöntää EIP:n rahoitusta, koska niiden makrotaloudelliset olosuhteet ja erityisesti ulkoisen rahoitusaseman ja velanhoidon tilanne ovat kohentuneet viime vuosina vahvan taloudellisen kasvun ja varovaisen makrotalouspolitiikan ansiosta,

         ON PÄÄTTÄNYT SEURAAVAA:
   1 artikla
   Kazakstan, Kirgisia, Tadžikistan, Turkmenistan ja Uzbekistan ovat kelpoisia saamaan yhteisön takuun piiriin kuuluvaa EIP:n rahoitusta päätöksen 2006/1016/EY mukaisesti.
   2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 4 päivänä marraskuuta 2008.

            Neuvoston puolesta

            Puheenjohtaja

         C. LAGARDE

      (1)  EUVL L 414, 30.12.2006, s. 95.


title: 2006/12/EY: Euroopan parlamentin ja neuvoston päätös, tehty  17 päivänä marraskuuta 2005 , Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoittamisesta  7 päivänä marraskuuta 2002  tehdyn Euroopan parlamentin, neuvoston ja komission välisen, talousarviota koskevasta kurinalaisuudesta ja talousarviomenettelyn parantamisesta  6 päivänä toukokuuta 1999  tehtyä toimielinten sopimusta täydentävän toimielinten sopimuksen 3 kohdan mukaisesti

text:
               13.1.2006

               FI

               Euroopan unionin virallinen lehti

               L 8/44

      EUROOPAN PARLAMENTIN JA NEUVOSTON PÄÄTÖS,
   tehty 17 päivänä marraskuuta 2005,
   Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoittamisesta 7 päivänä marraskuuta 2002 tehdyn Euroopan parlamentin, neuvoston ja komission välisen, talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta täydentävän toimielinten sopimuksen 3 kohdan mukaisesti
   (2006/12/EY)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta (1), ja ottavat huomioon erityisesti sen 3 kohdan,
   ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002 (2),
   ottavat huomioon komission ehdotuksen,
   sekä katsovat seuraavaa:

               (1)

               Euroopan unioni on perustanut Euroopan unionin solidaarisuusrahaston (jäljempänä ’rahasto’) osoittaakseen solidaarisuutta katastrofialueiden väestöä kohtaan.

               (2)

               Ruotsi, Viro, Latvia ja Liettua jättivät rahaston varojen käyttöön ottamista koskevat hakemuksensa asetuksen (EY) N:o 2012/2002 4 artiklassa asetetussa kymmenen viikon määräajassa myrskyn aiheuttaman katastrofin jälkeen.

               (3)

               Rahaston varoja voidaan ottaa käyttöön vuosittain enintään miljardi euroa 7 päivänä marraskuuta 2002 tehdyn toimielinten sopimuksen perusteella.

               (4)

               Ruotsia, Viroa, Latviaa ja Liettuaa 8 päivänä tammikuuta 2005 koetellut myrsky täyttää rahaston varojen käyttöönottoa koskevat edellytykset,

         OVAT TEHNEET TÄMÄN PÄÄTÖKSEN:
   1 artikla
   Euroopan unionin yleiseen talousarvioon varainhoitovuodeksi 2005 otetaan käyttöön rahaston varoja 92 880 830 euroa maksusitoumusmäärärahoina.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 17 päivänä marraskuuta 2005.

            Euroopan parlamentin puolesta

            Puhemies

         J. BORRELL FONTELLES

            Neuvoston puolesta

            Puheenjohtaja

         C. CLARKE

      (1)  EYVL C 283, 20.11.2002, s. 1.

      (2)  EYVL L 311, 14.11.2002, s. 3.


title: 2004/509/EY:Komission päätös, tehty 4 päivänä kesäkuuta 2004, kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2003 sovellettavista korjauskertoimista

text:
               10.6.2004

               FI

               Euroopan unionin virallinen lehti

               L 207/13

      KOMISSION PÄÄTÖS,
   tehty 4 päivänä kesäkuuta 2004,
   kolmansiin maihin osoitettujen Euroopan yhteisöjen virkamiesten palkkoihin 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2003 sovellettavista korjauskertoimista
   (2004/509/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu neuvoston asetuksessa (ETY, Euratom, EHTY) N:o 259/68 (1) ja viimeksi muutettu asetuksella (EY, Euratom) N:o 723/2004 (2), sekä erityisesti näiden henkilöstösääntöjen liitteessä X olevan 13 artiklan toisen kohdan,
   sekä katsoo seuraavaa:

               (1)

               Neuvoston asetuksella (EY, Euratom) N:o 64/2004 (3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä heinäkuuta 2003 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet.

               (2)

               Viime kuukausien aikana komissio on tehnyt useita mukautuksia kyseisiin korjauskertoimiin (4) henkilöstösääntöjen liitteessä X olevan 13 artiklan toisen kohdan mukaisesti.

               (3)

               Olisi mukautettava 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2003 tiettyjä kyseisistä korjauskertoimista, koska, ottaen huomioon komission käytössä olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edelliseen vahvistukseen tai mukauttamiseen verrattuna,

         ON PÄÄTTÄNYT SEURAAVAA:
   Ainoa artikla
   Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä elokuuta, 1 päivästä syyskuuta, 1 päivästä lokakuuta, 1 päivästä marraskuuta ja 1 päivästä joulukuuta 2003 alkaen liitteen mukaisesti.
   Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää.

      Tehty Brysselissä 4 päivänä kesäkuuta 2004.

            Komission puolesta

         Erkki LIIKANEN

            Komission jäsen

      (1)  EYVL L 56, 4.3.1968, s. 1.

      (2)  EUVL L 124, 27.4.2004, s. 1.

      (3)  EUVL L 10, 16.1.2004, s. 1.

      (4)  EUVL L 308, 25.11.2003, s. 25.

      LIITE

                  ASEMAMAA

                  Korjauskerroin elokuu 2003

                  Ei ole

                  ASEMAMAA

                  Korjauskerroin syyskuu 2003

                  Dominikaaninen tasavalta

                  43,5

                  ASEMAMAA

                  Korjauskerroin lokakuu 2003

                  Gambia

                  35,0

                  ASEMAMAA

                  Korjauskerroin marraskuu 2003

                  Dominikaaninen tasavalta

                  51,0

                  Eritrea

                  43,4

                  Venezuela

                  73,8

                  ASEMAMAA

                  Korjauskerroin joulukuu 2003

                  Angola

                  116,6

                  Jamaika

                  83,0

                  Mosambik

                  73,5

                  Romania

                  50,0


title: 2005/48/EY: Neuvoston päätös, tehty 22 päivänä joulukuuta 2004, yhteisön takauksen myöntämisestä Euroopan investointipankille Venäjän, Ukrainan, Moldovan ja Valko-Venäjän tietyille hankkeille myönnetyistä lainoista aiheutuvien tappioiden varalta

text:
               25.1.2005

               FI

               Euroopan unionin virallinen lehti

               L 21/11

      NEUVOSTON PÄÄTÖS,
   tehty 22 päivänä joulukuuta 2004,
   yhteisön takauksen myöntämisestä Euroopan investointipankille Venäjän, Ukrainan, Moldovan ja Valko-Venäjän tietyille hankkeille myönnetyistä lainoista aiheutuvien tappioiden varalta
   (2005/48/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 181 A artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Tukeakseen Euroopan unionin naapuruuspolitiikkaa neuvosto haluaa antaa Euroopan investointipankille (EIP) mahdollisuuden myöntää lainoja Venäjän ja läntisten uusien itsenäisten valtioiden eli Valko-Venäjän, Moldovan ja Ukrainan tietyille hankkeille.

               (2)

               Helsingissä joulukuussa 1999 kokoontuneen Eurooppa-neuvoston käynnistämän Pohjoista ulottuvuutta koskevan aloitteen tukemiseksi on annettu yhteisön takauksen myöntämisestä EIP:lle pohjoisen ulottuvuuden puitteissa Venäjän Itämeren altaan valituille ympäristöhankkeille myönnetyistä erityislainoista aiheutuvien tappioiden varalta 6 päivänä marraskuuta 2001 tehty neuvoston päätös 2001/777/EY (2).

               (3)

               EIP:n päätöksen 2001/777/EY mukainen lainananto on nyt saavuttamassa enimmäismääränsä.

               (4)

               Ecofin-neuvosto antoi 25 päivänä marraskuuta 2003 päätelmissään suostumuksensa EIP:n ylimääräisille lainoille Venäjälle ja läntisille uusille itsenäisille valtioille. Kyse on päätöksen 2001/777/EY kehittämisestä edelleen tiettyjen EIP:n suhteellista etua edustavien alojen hankkeille ja hankkeille, kun kyseisen alan luottotarpeeseen ei ole vastattu. EIP:n suhteellista etua edustavia aloja ovat ympäristö sekä liikenne, televiestintä, energia-alan infrastruktuurit Euroopan laajuisten liikenneverkkojen painopistealoilla, kun niihin liittyy jäsenvaltioiden rajat ylittäviä vaikutuksia.

               (5)

               Lainanantovaltuutus riippuu myös asianmukaisten ehtojen täyttymisestä, ja näiden ehtojen tulisi olla yhdenmukaisia EU:n korkealla tasolla tekemien poliittisten ja makrotaloudellisten sopimusten kanssa sekä sen muiden kansainvälisten rahoituslaitosten kanssa tekemien ala- ja hankekohtaisten sopimusten kanssa. Sen tulisi myös perustua asianmukaiseen työnjakoon EIP:n ja Euroopan jälleenrakennus- ja kehityspankin (EBRD) välillä.

               (6)

               EIP:n rahoitusta tulisi hoitaa EIP:n tavanomaisten kriteerien ja menettelyiden ja asianmukaisten valvontatoimien mukaisesti sekä Euroopan yhteisön tilintarkastustuomioistuimen ja Euroopan petostentorjuntaviraston (OLAF) asianmukaisten sääntöjen ja menettelyjen mukaisesti ja siten, että yhteisön politiikkoja tuetaan. EIP:n ja komission tulisi neuvotella säännöllisesti varmistaakseen painopistealueiden ja hankkeiden yhteensovittamisen kyseisissä maissa ja arvioidakseen yhteisön asiaankuuluvien poliittisten tavoitteiden toteuttamisessa tapahtunutta kehitystä.

               (7)

               Tämä päätös otetaan huomioon joulukuussa 2006 tehtävän EU:n ulkopuolisiin hankkeisiin myönnettäviä lainoja koskevan EIP:n yleisen lainanantovaltuutuksen täyden arvioinnin yhteydessä.

         ON PÄÄTTÄNYT SEURAAVAA:
   1 artikla
   Tavoite
   Yhteisö myöntää Euroopan investointipankille (jäljempänä ’EIP’) takauksen kaikille sen saamatta jääneille mutta erääntyneille maksuille, jotka koskevat Venäjällä ja läntisissä uusissa itsenäisissä valtioissa eli Valko-Venäjällä, Moldovassa ja Ukrainassa toteutettuihin investointihankkeisiin tavanomaisin ehdoin ja ulkosuhteisiin liittyvän yhteisön politiikan asianomaisten tavoitteiden mukaisesti avattuja luottoja.
   2 artikla
   Luottokelpoiset hankkeet
   Luottokelpoisia ovat Euroopan unionille merkittävää etua tuovat hankkeet seuraavilla aloilla:

               —

               ympäristö,

               —

               liikenne, televiestintä ja energia-alan infrastruktuurit Euroopan laajuisten liikenneverkkojen painopistealoilla, kun niihin liittyy jäsenvaltioiden rajat ylittäviä vaikutuksia.

         3 artikla
   Enimmäismäärä ja ehdot
   1.   Avattujen luottojen enimmäismäärä on 500 miljoonaa euroa.
   2.   EIP:lle myönnetään poikkeuksellinen 100 prosentin yhteisön takaus, joka kattaa tämän päätöksen mukaisesti avattujen luottojen kokonaismäärän ja kaikki niihin liittyvät summat.
   3.   Hankkeiden, joita rahoitetaan takauksen kattamilla lainoilla, on täytettävä seuraavat ehdot:

               a)

               hankkeen on täytettävä 2 artiklan mukaiset kelpoisuusehdot;

               b)

               EIP:n on tehtävä yhteistyötä ja huolehdittava tarvittaessa rahoituksesta yhdessä muiden kansainvälisten rahoituslaitosten kanssa varmistaakseen, että riskit jakautuvat kohtuullisesti ja hankkeen ehdot ovat asianmukaiset.

         EIP jakaa työt EBRD:n kanssa asianmukaisesti, yhdessä sovitulla tavalla, ja se toimittaa asiaa koskevat tiedot 5 artiklan mukaisesti. Erityisesti EIP käyttää hyväkseen EBRD:n kokemusta Venäjällä ja läntisissä uusissa itsenäisissä valtioissa.
   4 artikla
   Yksittäisten maiden luottokelpoisuus
   Yksittäiset maat täyttävät enimmäismäärän puitteissa asianmukaiset luottokelpoisuusehdot, kun ja jos kyseiset ehdot ovat yhdenmukaisia EU:n korkealla tasolla kyseisen maan kanssa tekemien poliittisten ja makrotaloudellisten sopimusten kanssa. Komissio määrittelee, onko yksittäinen maa täyttänyt asianmukaiset ehdot, ja ilmoittaa tästä EIP:lle.
   5 artikla
   Tietojen toimittaminen
   Komissio tiedottaa Euroopan parlamentille ja neuvostolle vuosittain tämän päätöksen perusteella toteutetuista lainatoimista sekä esittää samanaikaisesti arvioinnin tämän päätöksen toteuttamisesta ja toimien yhteensovittamisesta hankkeissa mukana olevien kansainvälisten rahoituslaitosten kanssa.
   Tietoihin on sisällyttävä arvio siitä, missä määrin tämän päätöksen nojalla annetuilla luotoilla on edistetty yhteisön ulkopoliittisten tavoitteiden saavuttamista.
   EIP toimittaa komissiolle kaikki ensimmäisessä ja toisessa kohdassa esitettyä tarkoitusta varten tarvittavat tiedot.
   6 artikla
   Kesto
   Takaus kattaa lainat, joista on sovittu 31 päivään tammikuuta 2007 mennessä.
   Jos EIP:n myöntämien lainojen kokonaismäärä on tämän ajan kuluttua jäänyt 3 artiklan 1 kohdassa mainittua enimmäismäärää pienemmäksi, aikaa jatketaan ilman eri toimenpiteitä kuudella kuukaudella.
   7 artikla
   Loppusäädökset
   1.   Tämä päätös tulee voimaan päivänä, jona se tehdään.
   2.   EIP ja komissio päättävät takauksen myöntämisen ehdoista.

      Tehty Brysselissä 22 päivänä joulukuuta 2004.

            Neuvoston puolesta

            Puheenjohtaja

         C. VEERMAN

      (1)  Lausunto annettu 14. joulukuuta 2004 (ei vielä julkaistu virallisessa lehdessä).

      (2)  EYVL L 292, 9.11.2001, s. 41.


title: 2011/315/EU: Neuvoston päätös, annettu 23 päivänä toukokuuta 2011 , yhdeksännestä Euroopan kehitysrahastosta ja edellisistä Euroopan kehitysrahastoista rahoitetuista hankkeista vapautuneiden varojen osoittamisesta kehitysyhteistyöhön eteläisessä Sudanissa

text:
               28.5.2011

               FI

               Euroopan unionin virallinen lehti

               L 142/61

         NEUVOSTON PÄÄTÖS,
   annettu 23 päivänä toukokuuta 2011,
   yhdeksännestä Euroopan kehitysrahastosta ja edellisistä Euroopan kehitysrahastoista rahoitetuista hankkeista vapautuneiden varojen osoittamisesta kehitysyhteistyöhön eteläisessä Sudanissa
   (2011/315/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan,
   ottaa huomioon Euroopan komission ehdotuksen,
   ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille (1) ja erityisesti sen 1 artiklan 4 kohdan ja 6 artiklan,
   sekä katsoo seuraavaa:

               (1)

               Vuoden 2005 kokonaisvaltaisen rauhansopimuksen mukaisesti järjestetyn itsemääräämisoikeutta koskeneen kansanäänestyksen seurauksena eteläisen Sudanin odotetaan antavan maan pohjoisosasta itsenäistymistä koskevan virallisen julistuksen 9 päivänä heinäkuuta 2011.

               (2)

               Vastaperustetun Etelä-Sudanin valtion, jäljempänä ’Etelä-Sudan’, on itsenäistymisensä jälkeisessä vaiheessa suoriuduttava lukuisista humanitaarisista ja sosioekonomisista haasteista, jotka liittyvät hallintovalmiuksien vähäisyyteen ja poliittiseen epävakauteen. Näissä olosuhteissa ulkoinen apu on todennäköisesti sitäkin tärkeämpää Etelä-Sudanin auttamiseksi äärimmäisen köyhyyden torjunnassa, paikallisyhteisöjen valmiuksien parantamisessa ja rauhasta koituvien etujen nopeassa välittämisessä väestölle.

               (3)

               Etelä-Sudanin odotetaan pian itsenäistymisensä jälkeen hakevan liittymistä Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitettuun kumppanuussopimukseen (2), sellaisena kuin se on viimeksi muutettuna Ouagadougoussa 23 päivänä kesäkuuta 2010 (3). Sopimukseen liittymisen jälkeen vie kuitenkin jonkin aikaa, ennen kuin kymmenennen Euroopan kehitysrahaston, jäljempänä ’EKR’, rahoitus saadaan tehokkaasti käyttöön, minkä johdosta vaarana on rahoitusvaje kyseisen ajanjakson aikana.

               (4)

               Yhdeksännestä Euroopan kehitysrahastosta (EKR) ja edellisistä EKR:ista rahoitetuista hankkeista vapautuneiden varojen osoittamisesta Sudanin heikko-osaisimman väestön tarpeisiin 12 päivänä heinäkuuta 2010 antamassaan päätöksessä 2010/406/EU (4) neuvosto päätti ensimmäisen 150 miljoonan euron erän osoittamisesta Sudanin heikko-osaisimman väestön tarpeisiin. Tästä määrästä 85 miljoonaa euroa on jo kohdennettu eteläiselle Sudanille. Tällainen määrä katsotaan kuitenkin riittämättömäksi kattamaan valtavia valtiorakenteiden ja valmiuksien kehittämisen tarpeita ja väestön enemmistöä koskevia kehitystarpeita.

               (5)

               Jotta jäljellä oleva rahoitusvaje voitaisiin kattaa, olisi aiheellista osoittaa eteläisen Sudanin väestön ja julkisten instituutioiden hyväksi lisää yhdeksännestä EKR:sta ja edellisistä EKR:ista vapautuneita varoja.

               (6)

               Nämä vapautuneet varat olisi käytettävä tukemaan eteläisen Sudanin kolmivuotisen kehittämissuunnitelman (2011–2013) täytäntöönpanoa komission myöhemmin tekemien rahoituspäätösten perusteella. Olisi myös säädettävä tukitoimenpiteiden kustannusten kattamisesta.

               (7)

               Yksinkertaisuuden vuoksi varoja olisi hallinnoitava kymmenenteen EKR:oon sovellettavia täytäntöönpanojärjestelyjä noudattaen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Yhdeksännestä Euroopan kehitysrahastosta, jäljempänä ’EKR’, ja edellisistä EKR:ista rahoitetuista hankkeista vapautuneista varoista 200 miljoonan euron määrä osoitetaan kehitysyhteistyöhön eteläisessä Sudanissa, ja tästä määrästä 3 prosenttia osoitetaan komissiolle aiheutuviin tukimenoihin.
   2.   Edellä 1 kohdassa tarkoitettuja varoja hallinnoidaan kymmenenteen EKR:oon sovellettavia täytäntöönpanojärjestelyjä noudattaen.
   2 artikla
   Tämä päätös tulee voimaan sitä päivää seuraavana päivänä, jona se hyväksytään.

      Tehty Brysselissä 23 päivänä toukokuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 247, 9.9.2006, s. 32.

      (2)  EUVL L 317, 15.12.2000, s. 3.

      (3)  EUVL L 287, 4.11.2010, s. 3.

      (4)  EUVL L 189, 22.7.2010, s. 14.


title: Neuvoston päätös (EU) 2016/1342, annettu 24 päivänä kesäkuuta 2016, Euroopan unionin ja Tuvalun välisen lyhytaikaista oleskelua koskevan viisumivapaussopimuksen allekirjoittamisesta unionin puolesta ja sen väliaikaisesta soveltamisesta

text:
               6.8.2016

               FI

               Euroopan unionin virallinen lehti

               L 213/1

         NEUVOSTON PÄÄTÖS (EU) 2016/1342,
   annettu 24 päivänä kesäkuuta 2016,
   Euroopan unionin ja Tuvalun välisen lyhytaikaista oleskelua koskevan viisumivapaussopimuksen allekirjoittamisesta unionin puolesta ja sen väliaikaisesta soveltamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Viittaus Tuvaluun siirrettiin Euroopan parlamentin ja neuvoston asetuksella (EU) N:o 509/2014 (1) neuvoston asetuksen (EY) N:o 539/2001 (2) liitteestä I liitteeseen II.

               (2)

               Kyseiseen Tuvalua koskevaan viittaukseen liittyy alaviite, jossa todetaan, että viisumivapautta sovelletaan Euroopan unionin kanssa tehtävän viisumivapautta koskevan sopimuksen voimaantulopäivästä.

               (3)

               Neuvosto hyväksyi 9 päivänä lokakuuta 2014 päätöksen komission valtuuttamisesta aloittamaan neuvottelut Tuvalun kanssa Euroopan unionin ja Tuvalun välisen lyhytaikaista oleskelua koskevan viisumivapaussopimuksen, jäljempänä ’sopimus’, tekemisestä.

               (4)

               Sopimusta koskevat neuvottelut aloitettiin 19 päivänä marraskuuta 2014 ja ne saatiin menestyksellisesti päätökseen, kun sopimus parafoitiin 8 päivänä lokakuuta 2015.

               (5)

               Sopimus olisi allekirjoitettava ja sopimukseen liitetyt julistukset olisi hyväksyttävä unionin puolesta. Sopimusta olisi sovellettava väliaikaisesti sen allekirjoituspäivää seuraavasta päivästä, kunnes sen tekemistä varten tarvittavat menettelyt on saatettu päätökseen.

               (6)

               Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

               (7)

               Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin ja Tuvalun välinen lyhytaikaista oleskelua koskeva viisumivapaussopimus unionin puolesta sillä varauksella, että mainitun sopimuksen tekeminen saatetaan päätökseen.
   Sopimuksen teksti on liitetty tähän päätökseen.
   2 artikla
   Hyväksytään unionin puolesta tähän päätökseen liitetyt julistukset.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   4 artikla
   Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen allekirjoittamispäivää seuraavasta päivästä (5).
   5 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä kesäkuuta 2016.

            Neuvoston puolesta

            Puheenjohtaja

         A. G. KOENDERS

      (1)  Euroopan parlamentin ja neuvoston asetus (EU) N:o 509/2014, annettu 15 päivänä toukokuuta 2014, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun neuvoston asetuksen (EY) N:o 539/2001 muuttamisesta (EUVL L 149, 20.5.2014, s. 67).

      (2)  Neuvoston asetus (EY) N:o 539/2001, annettu 15 päivänä maaliskuuta 2001, luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske (EYVL L 81, 21.3.2001, s. 1).

      (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

      (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

      (5)  Neuvoston pääsihteeristö julkaisee sopimuksen allekirjoituspäivän Euroopan unionin virallisessa lehdessä.


title: 2007/401/EY: Neuvoston päätös, tehty 25 päivänä toukokuuta 2007 , alueiden komitean belgialaisen varajäsenen nimeämisestä

text:
               13.6.2007

               FI

               Euroopan unionin virallinen lehti

               L 151/32

      NEUVOSTON PÄÄTÖS,
   tehty 25 päivänä toukokuuta 2007,
   alueiden komitean belgialaisen varajäsenen nimeämisestä
   (2007/401/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi (1).

               (2)

               Alueiden komiteassa on vapautunut varajäsenen paikka Benoît CEREXHEn erottua,

         ON PÄÄTTÄNYT SEURAAVAA:
   1 artikla
   Nimetään Evelyne HUYTEBROECK, ministre de l’environnement, de l’énergie, du tourisme et de l’aide aux personnes du gouvernement de la région de Bruxelles-Capitale, alueiden komitean varajäseneksi Benoît CEREXHEn tilalle tämän jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 25 päivänä toukokuuta 2007.

            Neuvoston puolesta

            Puheenjohtaja

         A. SCHAVAN

      (1)  EUVL L 56, 25.2.2006, s. 75.


title: Neuvoston päätös 2008/206/YOS, tehty 3 päivänä maaliskuuta 2008 , 1-bentsyylipiperatsiinin (BZP) määrittelemisestä valvontatoimenpiteiden ja rikosoikeudellisten seuraamusten piiriin saatettavaksi uudeksi psykoaktiiviseksi aineeksi

text:
               7.3.2008

               FI

               Euroopan unionin virallinen lehti

               L 63/45

      NEUVOSTON PÄÄTÖS 2008/206/YOS,
   tehty 3 päivänä maaliskuuta 2008,
   1-bentsyylipiperatsiinin (BZP) määrittelemisestä valvontatoimenpiteiden ja rikosoikeudellisten seuraamusten piiriin saatettavaksi uudeksi psykoaktiiviseksi aineeksi
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen,
   ottaa huomioon uusia psykoaktiivisia aineita koskevasta tietojenvaihdosta, riskienarvioinnista ja valvonnasta 10 päivänä toukokuuta 2005 tehdyn neuvoston päätöksen 2005/387/YOS (1) ja erityisesti sen 8 artiklan 3 kohdan,
   ottaa huomioon komission aloitteen,
   on kuullut Euroopan parlamenttia,
   sekä katsoo:

               (1)

               Euroopan huumausaineiden ja niiden väärinkäytön seurantakeskuksen laajennetun tiedekomitean erityisistunnossa on laadittu päätöksen 2005/387/YOS mukaisesti 1-bentsyylipiperatsiinia (BZP) koskeva riskienarviointiraportti, joka toimitettiin neuvostolle ja komissiolle 31 päivänä toukokuuta 2007.

               (2)

               BZP on synteettinen aine, jonka esiintymisestä Euroopan unionissa ilmoitettiin ensimmäisen kerran vuonna 1999. Se on amfetamiinin ja metamfetamiinin tapaan keskushermostoa stimuloiva aine, mutta sen teho on paljon vähäisempi (noin 10 prosenttia d-amfetamiinin tehosta). Entsyymijärjestelmien geneettinen polymorfia saattaa vaikuttaa BZP:n metaboliaan, mikä johtaa suuriin yksilöiden välisiin eroihin herkkyydessä BZP:n vaikutuksille. Myös yhteisvaikutuksia muiden huumeiden kanssa saattaa esiintyä, mutta kaiken kaikkiaan ihmisiä koskevia farmakokineettisiä tietoja on käytettävissä vain vähän.

               (3)

               Joissakin jäsenvaltioissa BZP:tä on saatavilla laillisesti kemikaalien vähittäiskaupassa, viihdekäyttöön sitä myydään internetin kautta tabletteina ja kapseleina sekä joissakin jäsenvaltioissa päihdekasveja myyvissä liikkeissä. Laittomilla huumemarkkinoilla BZP:tä voidaan myydä ja/tai ostaa myös suosittuna ekstaasi-huumeena.

               (4)

               Kolmetoista jäsenvaltiota ja yksi kolmas valtio (Norja) ovat ilmoittaneet takavarikoineensa BZP:tä jauheena, kapseleina tai tabletteina; takavarikoidut määrät ovat vaihdelleet 1 kapselista tai tabletista aina 64 900 tablettiin. BZP:n laajamittaiseen synteesiin, jalostamiseen tai jakeluun taikka järjestäytyneen rikollisuuden osallisuuteen viittaavia tietoja on saatu vain vähän.

               (5)

               BZP:llä ei ole vahvistettua eikä tunnustettua lääketieteellistä arvoa; Euroopan unionissa ei ole BZP:tä sisältäviä tunnettuja, hyväksyttyjä lääkkeitä.

               (6)

               BZP:tä ei olla parhaillaan arvioimassa eikä sitä ole arvioitu YK:n järjestelmän piirissä. Viidessä jäsenvaltiossa BZP:hen sovelletaan valvontatoimenpiteitä ja rikosoikeudellisia seuraamuksia näiden valtioiden lainsäädännön mukaisesti vuoden 1961 tai vuoden 1971 YK:n yleissopimuksesta aiheutuvien velvoitteiden perusteella. Kahdessa jäsenvaltiossa BZP:tä valvotaan lääkelainsäädännön perusteella.

               (7)

               BZP:tä on löydetty ruumiinavausten yhteydessä otetuista näytteistä. Ei ole kuitenkaan selvää, missä määrin BZP on ollut syynä kyseisiin kuolemantapauksiin, sillä niissä kaikissa asiaan on liittynyt muitakin aineita tai muita olosuhteita.

               (8)

               Riskienarviointiraportista käy ilmi, ettei BZP:n kokonaisriskeistä ole olemassa vakuuttavaa tieteellistä näyttöä. BZP:tä on kuitenkin tarpeen valvoa sen stimuloivien ominaisuuksien, terveydelle aiheuttaman riskin ja lääketieteellisen hyödyn puutteen vuoksi sekä ennalta varautumisen periaatteen mukaisesti, mutta valvontatoimenpiteiden olisi oltava sopivia aineen melko vähäisiin riskeihin nähden.

               (9)

               1-bentsyylipiperatsiinin saattaminen valvonnan piiriin saattaa auttaa välttämään ongelmia kansainvälisen lainvalvonnan ja oikeudellisen yhteistyön alalla,

         ON PÄÄTTÄNYT SEURAAVAA:
   1 artikla
   Jäsenvaltioiden on toteutettava kansallisen lainsäädäntönsä mukaiset toimenpiteet 1-bentsyylipiperatsiinin (joka tunnetaan myös nimillä 1-bentsyyli-1,4-diazasykloheksaani ja N-bentsyylipiperatsiini sekä vähemmän tarkasti nimellä bentsyylipiperatsiini tai BZP) saattamiseksi aineen riskeihin suhteutettujen valvontatoimenpiteiden ja rikosoikeudellisten seuraamusten piiriin, joista säädetään kunkin jäsenvaltion antamassa, psykotrooppisista aineista vuonna 1971 tehdyn Yhdistyneiden Kansakuntien yleissopimuksen mukaisia velvoitteita noudattavassa kansallisessa lainsäädännössä.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan sitä päivää seuraavana päivänä, jona se julkaistaan.

      Tehty Brysselissä 3 päivänä maaliskuuta 2008.

            Neuvoston puolesta

            Puheenjohtaja

         J. PODOBNIK

      (1)  EUVL L 127, 20.5.2005, s. 32.